Mami, tati, unde mergem azi?

Helo Doggie Festival - Cel mai mare festival pentru posesorii de câini și pisici
2026-06-06 10:00 - 21:00, 2026-06-07 10:00 - 21:00 (Europe/Bucharest) | Parcul I.O.R., București 030453, București, Sector 3, 030453, Romania
Hello Doggie Festival, cel mai mare festival pentru iubitorii și posesorii de câini din România, revine cu o nouă ediție mai mare, mai inedită, cu multe surprize și cu mai multă distracție. Festivalul va avea loc pe 6-7 iunie, pe Insula Câinilor din Parcul Titan. Noutatea acestei ediții este că festivalul va avea un spațiu dedicat și pentru pisici. Intrarea la eveniment este Gratuită!
Prima ediție din 2025 a fost un real succes
Prima ediție a Hello Doggie Festival a avut loc pe 7 iunie 2025, pe Insula Câinilor din Parcul Titan, și a fost despre conexiune, reuniune și celebrarea relației unice dintre oameni și câini. A adunat 3000 de participanți într-o singură zi de festival și peste 10 companii și asociații partenere, confirmând că România are nevoie de un astfel de eveniment. În plus, au fost donate 300 de kg de mâncare pentru câinii din adăposturi în urma primei ediții, prin Campania „Un Bol de Bine”, și au fost adoptați 13 câini din cadrul festivalului.
Hello Doggie Festival 2026
Hello Doggie Festival 2026 este mai mult decât un festival, este un loc care aduce oamenii și câinii împreună, creează experiențe memorabile și schimbă industria evenimentelor canine din România. Pregătim un weekend complet, unde experiențele interactive, distracția, educația și comunitatea se îmbină într-o atmosferă vibrantă și dinamică. Ne concentrăm pe a le oferi participanților un festival așa cum își doresc, punând accentul pe o experiență completă de festival, cu amintiri de neuitat.
Teaser video eveniment: https://youtu.be/e33_8ABFoLs
Ce te așteaptă la Hello Doggie Festival?
✔ Târg de adopții: pentru cei care doresc să ofere unui câine un cămin plin de iubire
✔Dog School Training Area: demonstrații de dresaj, show-uri spectaculoase și sesiuni practice susținute de dresori cu experiență
✔Workshop-uri educative: cu specialist din domeniu care oferă informații despre nutritive, sănătate, comportament canin și altele
✔Activități antrenante pentru câini: cum ar fi trasee de agilitate, jocuri cu frisbee, piscine cu bile și multe altele
✔Cats Corner: o noutate a acestei ediții, pentru că și pisicile au nevoie de distracție, cu standuri cu produse pentru pisici și stand de adopții
✔ Ateliere pentru copii, unde cei mici pot învăța despre responsabilitatea de a avea un animal de companie
✔ Muzică, zone de relaxare, concursuri cu premii, pentru o experiență completă în aer liber
✔Food Trucks, deoarece experiențele culinare nu au cum să lipsească
